ธอส.แจงสินเชื่อบ้าน 2ปี 0%เต็มแล้ว
ธอส. เผยโครงการสินเชื่อบ้าน 0 % 2ปี ผู้ยื่นขอสินเชื่อหมดแล้ว
20 ก.ย. 2554

ธอส. เผยโครงการสินเชื่อบ้าน 0 % 2ปี ผู้ยื่นขอสินเชื่อหมดแล้ว 
นายวรวิทย์ ชัยลิมปมนตรี กรรมการผู้จัดการ ธนาคารอาคารสงเคราะห์ (ธอส.)   กล่าวว่า โครงการสินเชื่อบ้าน 0 % 2ปี วงเงิน 2.5 หมื่นล้านที่เริ่มดำเนินการมาตั้งแต่รัฐบาลชุดที่แล้ว  ขณะนี้มีผู้ยื่นขอสินเชื่อดังกล่าวหมดแล้ว  โดยมีผู้ทำนิติกรรมกับธนาคารเรียบร้อยแล้ว 1.8 หมื่นล้าน ส่วนที่เหลือประมาณ 7 พันล้านอยู่ระหว่างการตรวจสอบหลักฐาน คุณสมบัติ จึงยังไม่ได้เซ็นสัญญา นิติกรรม
" วงเงินสินเชื่อ 0 %  เต็มแล้วและจะไม่มีการขยายวงเงินเพิ่มเติม รวมถึงนโยบายสินเชื่ออบ้าน 0 %  5 ปีก็ยังไม่มีแผนดำเนินการ "
นายวรวิทย์ กล่าวว่า สำหรับสินเชื่อผู้ที่กู้ 0 %  2 ปี หากทำนิติกรรมหลังจากวันที่มาตรการลดหย่อนภาษีบ้านมีผลผู้กู้ก็จะได้รับสิทธิ์จากมาตรการดังกล่าวด้วย ซึ่งเบื้องต้นรัฐบาลจะให้นำค่าบ้านไปหักเป็นรายจ่ายลดหย่อนภาษี ได้ 10 % ของราคาบ้านเป็นเวลา 5 ปี